Murefu izita remhuri rinowanikwa muZimbabwe. Vanhu vane zita iri: Kudzanai Murefu; Stephen Murefu; Simon Murefu; Constantino Murefu naTitus Murefu vafundisi veKereke yeAFM. Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. VaSwahili vanoti urefu (length) kureva hurefu. VaGulu vanoti muntu ayu mtali (this person is tall) kureva munhu uyu murefu. VaBemba vanoti butali (length) kureva hurefu. VaNyakyusa vanoti ndali (long) zvichireva refu. Chimbalazi vanoti mreefu (adj. high, long). VaLungu vanoti umulimi mutali (tall farmer) kureva murimi murefu. VaNyungwe vanoti citali (long) vachireva hurefu. VaKwere vanoti lutali (long) vachireva hurefu.